Maratha-Mysore krigen

Maratha-Mysore krigen var en konflikt på det indiske subkontinent mellom Kongedømmet Mysore og Marathariket. Den begynte i februar 1785, og endte med undertegnelsen av traktaten i Gajendragad i april 1787. I kjølvannet av den andre engelsk-mysoriske krig (1780–1784), søkte den mysoriske herskeren Tipu Sultan å hindre offensive trekk fra Marathariket, som hadde etablert en militær allianse med nizamen av Hyderabad for å gjenerobre territorier som begge hadde tapt til Mysore i tidligere konflikter. I store deler av disse territoriene ble det utført framrykninger, tilbaketrekninger og beleiringer av befestede steder. Marathariket forsøkte også å trekke Det britiske ostindiske kompani inn i den ulmende konflikten, men en nøytralitetspolitikk som ble gjennomført av den nye generalguvernøren, Charles Cornwallis, gjorde deltagelsen umulig.

Fredsavtalen som endte krigen ga begge sider noen territoriale gevinster. Mysore måtte også betale et engangsbeløp.

Viktige hendelser
Beleiringen av Nargund, februar 1785
Beleiringen av Badami, mai 1786
Beleiringen av Adoni, juni 1786
Slaget ved Gajendragad, juni 1786
Beleiringen av Bahadur Benda, august 1786
Det første slaget ved Savanur, 1. oktober 1786
Det andre slaget ved Savanur, 3. desember 1786

Kilder 
 Duff, James Grant. A history of the Mahrattas, Volume 2
 Kumar, Raj. Essays on modern India
 Sen, Sailendra Nath. Anglo-Maratha relations, 1785-96

Kriger med deltagelse av Kongedømmet Mysore
Kriger med deltagelse av Marathariket
1786 i India
1787 i India
Konflikter i 1786
Konflikter i 1787